## Pirkimo sąlygų 4 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“

**TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ**

1. Tiekėjo kvalifikacija turi atitikti šiame priede nustatytus reikalavimus kvalifikacijai.
2. Jeigu pasiūlymą teikia ūkio subjektų grupė – nustatytus reikalavimus turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti.
3. Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.
4. Subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytusreikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.
5. Perkančioji organizacija gali laikyti, kad tiekėjas neturi reikalaujamo profesinio pajėgumo, jeigu nustato tiekėjo interesų konfliktą, galintį neigiamai paveikti sutarties vykdymą.
6. Jeigu tiekėjas teikia lygiaverčius dokumentus, tai teikiamų dokumentų lygiavertiškumą turi įrodyti pats tiekėjas.
7. Šiame priede reikalaujama kvalifikacija turi būti įgyta iki pasiūlymų pateikimo termino pabaigos. Tiekėjas, ūkio subjektas, kurio pajėgumais remiamasi, kvazisubtiekėjas[[1]](#footnote-1), subtiekėjai dalyvaujantys Pirkime, turi atitikti žemiau nurodytus techninio ir profesinio pajėgumo kvalifikacijos reikalavimus.

|  |  |  |
| --- | --- | --- |
| **Eil. Nr.** | **Kvalifikacijos reikalavimai** | **Atitiktį įrodantys dokumentai** |
| 7.1. | Tiekėjas Sutarties vykdymui turi turėti (arba gali pasitelkti) specialistus, atitinkančius toliau nustatytus 7.2–7.4 punktų reikalavimus.  *Pastaba*. Vienam asmeniui nėra ribojamas skirtingų specialistų pozicijų, kurioms jis siūlomas, skaičius.  Tiekėjas turi pasiūlyti tokį specialistų skaičių, kad galėtų laiku ir kokybiškai suteikti paslaugas pagal techninėje specifikacijoje nurodytas sąlygas. | Kartu su pasiūlymu pateikiami:  1) specialistų sąrašas (11 priedas), kuriame nurodoma: kokiai specialisto pozicijai yra siūlomas specialistas, kokiu pagrindu dirba (bendradarbiauja) kartu su Tiekėju (esama / numatoma darbo sutartis ar subtiekimo susitarimas);  2) jei siūlomi specialistai nėra tiekėjo / subtiekėjo darbuotojai, tiekėjas privalo pateikti su kiekvienu specialistu sudarytą ketinimų protokolą ar preliminarią darbo sutartį, patvirtinančią, kad laimėjimo atveju, tiekėjui pasirašius pirkimo sutartį su perkančiąja organizacija, specialistas sutinka vykdyti jam priskirtas specialisto (-ų) pareigas visą pirkimo sutarties vykdymo laikotarpį. |
| 7.2. | Teikėjas turi pasiūlyti bent 1 (vieną) specialistą (-us), kuris (-ie) dalyvaus rengiant mokymų programą, turintį (-čius) būtinas žinias ir patirtį, t.y. tenkinantį (-čius) šiuos reikalavimus Specialisto Nr.1 pozicijai:  Specialistas Nr. 1 turi atitikti šiuos reikalavimus:  turėti per pastaruosius 5 (penkerius) metus iki pasiūlymų pateikimo termino pabaigos patirties rengiant ir / ar atnaujinant ir / ar vertinant ir / ar recenzuojant mokymo ir / ar kvalifikacijos tobulinimo programas ne trumpesnės kaip 20 akad. val. trukmės. | Kartu su pasiūlymu pateikiami:   1. pažyma apie siūlomo specialisto patirtį (8 priedas) su siūlomo specialisto patirties, vykdant kvalifikaciniame reikalavime nurodytą (-as) veiklą (-as) aprašymą (specialisto vykdytos veiklos pavadinimas, veiklos laikotarpis: pradžia – pabaiga); 2. sutarties ar projekto, ar įsakymo (deleguojančio specialistą atlikti veiklą) kopija ar kiti įrodymai, patvirtinantys, kad specialistas vykdė kvalifikaciniame reikalavime nurodytą veiklą (-as); 3. Paslaugų / projekto / veiklos užsakovo duomenys (pavadinimas, kontaktinis asmuo, tel. Nr., el.pašto adresas); 4. užsakovo pasirašytas atsiliepimas apie tinkamai atliktas paslaugas / veiklas ar suteiktų paslaugų / veiklų priėmimo – perdavimo aktas.   Teikėjui pateikus užsakovo pasirašytą priėmimo – perdavimo aktą, perkančioji organizacija laikys, kad pats akto užsakovo pasirašymo faktas reiškia, jog užsakovas pripažino paslaugas / veiklas suteiktas tinkamai.  ***Perkančioji organizacija pasilieka teisę kreiptis į užsakovą (-us) dėl patvirtinimo, kad konkretus specialistas vykdė atitinkamą veiklą nurodytą pateiktame dokumente.*** |
| 7.3. | Teikėjas turi pasiūlyti bent 1 (vieną) specialistą (-us), kurie dalyvaus įgyvendinant mokymų programą, turinčius būtinas žinias ir patirtį, t. y. tenkinančius šiuos reikalavimus Specialisto Nr. 2 pozicijai:  Specialistas Nr. 2 turi atitikti šiuos reikalavimus:  turi turėti patirties per 5 (penkerius) pastaruosius metus iki pasiūlymų pateikimo termino pabaigos vedant bent 1 (vienus) ar daugiau mokymų mokinių pasiekimų patikrinimų rengimo ir / ar vertinimo srityje ir/ar užduočių rengimo ir/ar vertinimo srityje, kurių bendra trukmė ne mažesnė nei 20 akad. val. |
| 7.4. | Teikėjas turi pasiūlyti bent 1 (vieną) specialistą (-us), kurie dalyvaus įgyvendinant mokymų programą, turinčius būtinas žinias ir patirtį, t. y. tenkinančius šiuos reikalavimus Specialisto Nr. 3 pozicijai:  Specialistas Nr. 3 turi atitikti šiuos reikalavimus:  turi turėti patirties per 5 (penkerius) pastaruosius metus iki pasiūlymų pateikimo termino pabaigos taikant psichometrijos metodus pasiekimų patikrinimų užduočių rengime ir / ar skaičiuojant pasiekimų patikrinimų užduočių statistinius psichometrijos parametrus, ir / ar patirties vedant psichometrijos mokymus ir / ar konsultuojant psichometrijos metodų taikymo temomis. |
| **Ūkio subjektų grupės dalyvavimo pirkime ir/ar rėmimosi kitų ūkio subjektų pajėgumais sąlygos, subtiekėjų pasitelkimo sąlygos:**  *· jeigu pasiūlymą teikia ūkio subjektų grupė – kvalifikacinį reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;*  *· tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų;*  *· subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.* | | |

Perkančioji organizacija nereikalauja, kad tiekėjai laikytųsi kokybės vadybos sistemos ir (arba) aplinkos apsaugos vadybos sistemos standartų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Kvazisubtiekėjas** – specialistas, kurio kvalifikacija tiekėjas remiasi, ir kuris paraiškos ar pasiūlymo teikimo metu dar nėra tiekėjo, ūkio subjekto, kurio pajėgumais tiekėjas remiasi, ar subtiekėjo darbuotojas, tačiau jį ketinama įdarbinti, jei pasiūlymas bus pripažintas laimėjusiu. [↑](#footnote-ref-1)