## Pirkimo sąlygų 7 priedas „Pasiūlymų vertinimo kriterijai ir sąlygos“

**PASIŪLYMŲ VERTINIMO KRITERIJAI IR SĄLYGOS**


1. Perkančioji organizacija ekonomiškai naudingiausią pasiūlymą išrenka pagal kainos ir kokybės (pasirinktas kokybės vertinimo charakteristikos įvertinamos kiekybiškai) santykį, vadovaudamasi šiame priede nustatyta vertinimo tvarka.
2. Pasiūlyme nurodytos pirkimo objekto kainos visais atvejais laikomos neįprastai mažomis, jeigu jos yra 30 ir daugiau procentų mažesnės už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytos kainos aritmetinį vidurkį.
3. Pasiūlymų vertinimo kriterijai:

|  |  |  |  |
| --- | --- | --- | --- |
| Eil. Nr. | Vertinimo kriterijai | Kokybės kriterijaus parametrui suteikiami balai | Lyginamasis svoris ekonominio naudingumo įvertinime |
| 1. | **Pasiūlymo kaina (C)** |  | X=80 |
| 2. | **Kokybės kriterijus (T)** | | |
| 2.1. | *Pirmasis parametras* (P1)  Siūlomo Specialisto Nr. 1 profesinė (darbinė) patirtis | Maksimalus balų skaičius: 2 balai | Y1 = 4 |
| 2.2. | *Antras parametras* (P2)  Siūlomo Specialisto Nr. 2 profesinė (darbinė) patirtis | Maksimalus balų skaičius: 3 balai | Y2 = 6 |
| 2.3. | *Trečiasis parametras* (P3)  Siūlomo Specialisto Nr. 3 profesinė (darbinė)  patirtis | Maksimalus balų skaičius: 2 balai | Y3 = 4 |
| 2.4. | *Ketvirtasis parametras* (P4)  Siūlomų Specialistų Nr. 1 skaičius | Maksimalus balų skaičius: 1 balai | Y4 = 2 |
| 2.5. | *Penktasis parametras* (P5)  Siūlomų Specialistų Nr. 2 skaičius | Maksimalus balų skaičius: 2 balai | Y5 = 4 |

1. Pasiūlymo ekonominis naudingumas (EN) apskaičiuojamas sudedant tiekėjo Pasiūlymo kainos (C) ir kokybės kriterijaus (T) balus (ekonominio naudingumo balas apvalinimas dviejų skaitmenų po kablelio tikslumu):

***EN = C + T***

5. Kriterijaus „Pasiūlymo kaina“ (C) balai apskaičiuojami mažiausios pasiūlytos pasiūlymo kainos (Cmin) ir vertinamo pasiūlymo kainos (Cp) santykį padauginant iš kainos lyginamojo svorio (X) pagal šią formulę:

****

*C* – Pasiūlymo kaina konkretaus dalyvio pagal nurodytą kriterijų (balais);

*Cmin* – visų dalyvių pasiūlymų mažiausia Pasiūlymo kaina (eurais);

*Cp*  – konkretaus dalyvio pasiūlyta Pasiūlymo kaina (eurais);

*X* – lyginamojo svorio ekonominio naudingumo įvertinime koeficientas.

6. Kriterijaus parametro (Pn) įvertinimas apskaičiuojamas kriterijaus parametro įvertinimą (Ps) padalinant iš maksimalios (didžiausios galimos) šio kriterijaus parametro reikšmės (Pmax) bei padauginant iš vertinamo kriterijaus parametro lyginamojo svorio ekonominio naudingumo įvertinime (Y1) pagal šią formulę:

Pn –konkretaus dalyvio pasiūlymo įvertinimas pagal nurodytą kriterijų (balais);

Ps – konkretaus dalyvio kriterijaus parametro įvertinimas;

Pmax – maksimali (didžiausia galima) parametro reikšmė (*P1*, *P3 ir P5 parametruose – 2 balai, P2 parametro – 3 balai, P4  parametro – 1 balas*);

Y1 – lyginamojo svorio ekonominio naudingumo įvertinime koeficientas.

7. Visi skaičiavimai atliekami, apvalinant iki dviejų skaičių po kabelio. Jeigu Pirkime tiekėjai surenka vienodą ekonominio naudingumo balą – Pasiūlymų eilėje pirmesnis nurodomas tas tiekėjas, kuris anksčiau pateikė savo pasiūlymą.

8. Visų parametrų atvejais vertinami specialistai bus tie patys, kurie nurodomi grindžiant tiekėjo atitiktį minimaliems kvalifikacijos reikalavimams. Visų parametrų atvejais vertinami specialistai, kurie tiesiogiai teiks paslaugas Perkančiajai organizacijai.

9. Jeigu Pirkimo metu bus teikiami keli atitinkamų pozicijų specialistai – Tiekėjas pasiūlyme turi nurodyti, kurio specialisto patirtis turi būti vertinama P1, P2 ir P3 parametruose (t. y. Perkančioji organizacija vertins ir ekonominio naudingumo balus P1, P2 ir P3 parametruose suteiks tik vieno specialisto patirtį atitinkamoje pozicijoje).

10. Kokybės kriterijaus (T) parametrai ir aprašymas:

|  |  |
| --- | --- |
| **1 parametras.** Siūlomo Specialisto Nr. 1 profesinė (darbinė) patirtis (P1)  Vertinama Specialisto profesinė (darbinė) patirtis, atitinkanti Teikėjų kvalifikacijos reikalavimų 7.2. punkte nustatytus kvalifikacinius reikalavimus dėl patirties, įvykdytų veiklų skaičius, t. y. jeigu nurodytus kvalifikacinius reikalavimus tenkina tik viena veikla, tai už šį parametrą suteikiama 0 (nulis) balų. | |
| **Balai** |  |
| 1 | Pasiūlytas Specialistas Nr. 1 turėti patirties per pastaruosius 5 (penkerius) metus iki pasiūlymų pateikimo termino pabaigos, vykdant **2 (dvi) skirtingas veiklas:**  rengiant ir / ar atnaujinant ir / ar vertinant ir / ar recenzuojant mokymo ir / ar kvalifikacijos tobulinimo programas, kurios yra ne trumpesnės kaip 20 akad. val. trukmės. |
| 2 | Pasiūlytas Specialistas Nr. 1 turėti patirties per pastaruosius 5 (penkerius) metus iki pasiūlymų pateikimo termino pabaigos, vykdant **3 (tris) skirtingas veiklas:**  rengiant ir / ar atnaujinant ir / ar vertinant ir / ar recenzuojant mokymo ir / ar kvalifikacijos tobulinimo programas, kurios yra ne trumpesnės kaip 20 akad. val. trukmės. |

|  |  |
| --- | --- |
| **2 parametras.** Siūlomo Specialisto Nr. 2 profesinė (darbinė) patirtis (P2)  Vertinama sutarties vykdymui pasitelkiamo specialisto, atitinkančio Teikėjų kvalifikacijos reikalavimų 7.3. punkte nustatytus kvalifikacinius reikalavimus dėl patirties, įvykdytų veiklų skaičius, t. y. jeigu nurodytus kvalifikacinius reikalavimus tenkina tik viena veikla, tai už šį parametrą suteikiama 0 (nulis) balų. | |
| **Balai** |  |
| 1 | Pasiūlytas Specialistas Nr. 2 turi turėti patirties per 5 (penkerius) pastaruosius metus iki pasiūlymų pateikimo termino pabaigos, vykdant **2 (dvi) skirtingas veiklas:**  vedant bent 1 (vienus) ar daugiau mokymų mokinių pasiekimų patikrinimų rengimo ir/ar vertinimo srityje ir / ar užduočių rengimo ir / ar vertinimo srityje, kurių bendra trukmė ne mažesnė nei 20 akad. val. |
| 2 | Pasiūlytas Specialistas Nr. 2 turi turėti patirties per pastaruosius 5 (penkerius) metus iki pasiūlymų pateikimo termino pabaigos, vykdant **3 (tris) skirtingas veiklas:**  rengiant ir / ar atnaujinant ir / ar vertinant ir / ar recenzuojant mokymo ir / ar kvalifikacijos tobulinimo programas, kurios yra ne trumpesnės kaip 20 akad. val. trukmės. |
| 3 | Pasiūlytas Specialistas Nr. 2 turi turėti patirties per pastaruosius 5 (penkerius) metus iki pasiūlymų pateikimo termino pabaigos, vykdant **4 (keturias) skirtingas veiklas:**  rengiant ir / ar atnaujinant ir / ar vertinant ir/ar recenzuojant mokymo ir / ar kvalifikacijos tobulinimo programas, kurios yra ne trumpesnės kaip 20 akad. val. trukmės. |

|  |  |
| --- | --- |
| **3 parametras.** Siūlomo Specialisto Nr. 3 profesinė (darbinė) patirtis (P3)  Vertinama sutarties vykdymui pasitelkiamo specialisto, atitinkančio Teikėjų kvalifikacijos reikalavimų 7.4. punkte nustatytus kvalifikacinius reikalavimus dėl patirties, įvykdytų veiklų skaičius, t. y. jeigu nurodytus kvalifikacinius reikalavimus tenkina tik viena veikla, tai už šį parametrą suteikiama 0 (nulis) balų. | |
| **Balai** |  | |
| 1 | Pasiūlytas Specialistas Nr. 3 turi turėti patirties per 5 (penkerius) pastaruosius metus iki pasiūlymų pateikimo termino pabaigos, vykdant **2 (dvi) skirtingas veiklas:**  taikant psichometrijos metodus pasiekimų patikrinimų užduočių rengime ir / ar skaičiuojant pasiekimų patikrinimų užduočių statistinius psichometrijos parametrus, ir / ar patirties vedant psichometrijos mokymus ir / ar konsultuojant psichometrijos metodų taikymo temomis. | |
| 2 | Pasiūlytas Specialistas Nr. 3 turi turėti patirties per 5 (penkerius) pastaruosius metus iki pasiūlymų pateikimo termino pabaigos, vykdant **3 (tris) skirtingas veiklas:**  taikant psichometrijos metodus pasiekimų patikrinimų užduočių rengime ir / ar skaičiuojant pasiekimų patikrinimų užduočių statistinius psichometrijos parametrus, ir / ar patirties vedant psichometrijos mokymus ir / ar konsultuojant psichometrijos metodų taikymo temomis. | |
|  | |

|  |  |
| --- | --- |
| **4 parametras.** Papildomai siūlomų Specialistų Nr. 1 skaičius (P4)  Vertinamas papildomas pirkimo sutarties vykdymui pasitelkiamų Specialistų Nr. 1, atitinkančių Tiekėjų kvalifikacijos reikalavimų 7.2. punkte nustatytą kvalifikacinį reikalavimą dėl patirties, skaičius, t. y. jeigu pagal nurodytą kvalifikacinį reikalavimą pasiūlytas iš viso tik vienas specialistas, tai už šį parametrą suteikiama 0 (nulis) balų. | |
| **Balai** | **Specialistas Nr. 1** |
| 1 | Pasiūlytas vienas papildomas specialistas, atitinkantis nurodytą kvalifikacinį reikalavimą. |

|  |  |
| --- | --- |
| **5 parametras.** Papildomai siūlomų Specialistų Nr. 2 skaičius (P5)  Vertinamas papildomas pirkimo sutarties vykdymui pasitelkiamų Specialistų Nr. 2, atitinkančių Tiekėjų kvalifikacijos reikalavimų 7.3. punkte nustatytą kvalifikacinį reikalavimą dėl patirties, skaičius, t. y. jeigu pagal nurodytą kvalifikacinį reikalavimą pasiūlytas iš viso tik vienas specialistas, tai už šį parametrą suteikiama 0 (nulis) balų. | |
| **Balai** | **Specialistas Nr. 2** |
| 1 | Pasiūlytas vienas papildomas specialistas, atitinkantis nurodytą kvalifikacinį reikalavimą. |
| 2 | Pasiūlyti du papildomi specialistai, atitinkantys nurodytą kvalifikacinį reikalavimą. |

12. **Su pasiūlymu turi būti pateikti dokumentai dėl ekonominio naudingumo balais vertinamų specialistų atitikties reikalavimams. Su pasiūlymu nepateikus šių specialistų patirtį pagrindžiančių dokumentų (ar nepateikus dalies dokumentų), šių dokumentų tiekėjai negalės pateikti / patikslinti papildomai, siekiant gauti daugiau ekonominio naudingumo balų.**

1. Taisyklės, jeigu įvyktų reitingavimo paradokso situacija:
   1. Reitingavimo (taip pat galima sakyti rikiavimo, eiliškumo nustatymo) paradoksas gali pasireikšti santykinėse formulėse. Reitingavimo paradoksas pasireiškia tada, kai pridėjus arba pašalinus vieną pasiūlymą, atskirų pasiūlymų vertinimas pasikeičia ir pasikeičia jų vieta pasiūlymų eilėje. Pavyzdžiui, buvo pateikti 4 pasiūlymai, jie įvertinti ir sudaryta pasiūlymų eilė: 1. Tiekėjas A 2. Tiekėjas B 3. Tiekėjas C 4. Tiekėjas D. Tarkime, paaiškėjo, jog tiekėjas B neturėjo būti įtrauktas į pasiūlymų eilę, kadangi pirkimo vykdytojas padarė klaidą bei netinkamai įvertino šio tiekėjo pasiūlymą. Pirkimo vykdytojas grįžta į pasiūlymų vertinimo etapą, priima sprendimą atmesti tiekėjo B pasiūlymą. Pasiūlymus pakartotinai įvertinus pagal pirkimo dokumentuose nustatytą formulę pasikeičia jų eilės tvarka, tuomet sakoma, jog pasireiškė reitingavimo paradoksas. Jeigu pakartotinai įvertinus pasiūlymus eilė pasikeistų taip, kad prieš tai pirmuoju įrašytas tiekėjas A, naujoje eilėje būtų įrašomas jau kitu numeriu - pasireiškė reikšmingas reitingavimo paradoksas.
   2. Perkančioji organizacija nustato privalomą balų perskaičiavimą, jeigu Pirkimo procedūros metu, kai jau būtų apskaičiuoti galutiniai tiekėjų pasiūlymams skiriami balai, įvyktų situacija, kuri lemtų tiekėjų pasikeitimus pasiūlymų eilėje (reitingavimo paradoksas). Reitingavimo paradoksas gali susidaryti dėl įvairių priežasčių: pirkime nelikus tiekėjo, pavyzdžiui, atmetus jį dėl neatitikties kvalifikacijos reikalavimams, esant tiekėjo pašalinimo pagrindams, nepatikslinus kvalifikacijos, tiekėjui atsiėmus pasiūlymą, nepateikus reikalaujamų dokumentų pagal EBVPD, atsisakius sudaryti sutartį ir t.t. Tokiu atveju Perkančioji organizacija privalo grįžti į pasiūlymų vertinimo etapą ir perskaičiuoti skiriamus balus**.**
2. Jeigu pirkime dalyvauja tik vienas dalyvis (Pirkimo objekto dalyje dalyvauja tik vienas dalyvis) ekonominio naudingumo balai gali būti neskaičiuojami ir ši pasiūlymų vertinimo stadija praleidžiama.
3. Jeigu Tiekėjo pasiūlymo kaina viršija Perkančiosios organizacijos Viešajam pirkimui nustatytą ir skelbime apie Pirkimą paviešintą maksimalią Pirkimui skirtų lėšų sumą, Lietuvos Respublikos viešųjų pirkimų įstatymo 45 straipsnio 4 dalies[[1]](#footnote-1) nuostatos nebus taikomos, t. y. toks tiekėjo pasiūlymas nebus vertinamas ekonominio naudingumo balais ir bus atmetamas dėl per didelės, Perkančiajai organizacijai nepriimtinos kainos.

1. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis šio įstatymo reikalavimais, pasiūlymas turi būti atmestas. Taikant šią nuostatą, pasiūlymas negali būti atmestas dėl to, kad jame nurodyta kaina viršija pirkimui skirtas lėšas, jeigu ekonomiškai naudingiausias pasiūlymas išrenkamas pagal sąnaudų arba kainos ar sąnaudų ir kokybės santykį ir perkančioji organizacija pirkimo dokumentuose nėra nurodžiusi pirkimui skirtų lėšų sumos, išskyrus atvejus, kai atmetami visi gauti pasiūlymai. Šios dalies nuostata netaikoma, jeigu perkančioji organizacija ketina pasinaudoti šio įstatymo 63 straipsnio 1 dalies 2 punkte nustatyta skelbiamų derybų sąlyga, kai leidžiama pakartotinai nebeskelbti skelbimo apie pirkimą. [↑](#footnote-ref-1)